Document ID: /roh_data/filtered/fineweb-2-filterrobots_roh.jsonl.gz/61602

La Banca naziunala svizra cloma enavos las bancnotas da la seria veglia. I sa tracta da la seria cun si – tranter auter – Alberto Giacometti sin la bancnota da 100 francs. Sco la banca naziunala scriva, na valian las bancnotas veglias a partir da venderdi ils 30 d'avrigl betg pli sco med da pajament uffizial. Ellas pon dentant vinavant vegnir midadas tar las bancas chantunalas.
Er vegnan las bancnotas veglias anc acceptadas fin ils 30 d'october als spurtegls da fatschentas da la Confederaziun sco las Viafiers federalas u la Posta.